Document ID: 31987R3048

*****
ΚΑΝΟΝΙΣΜΟΣ (ΕΟΚ) αριθ. 3048/87 ΤΗΣ ΕΠΙΤΡΟΠΗΣ
της 9ης Σεπτεμβρίου 1987
για την τροποποίηση του κανονισμού (ΕΟΚ) αριθ. 1767/82 όσον αφορά την προσαρμογή των ορίων του βάρους των τυριών «Sbrinz» και «Vacherin Mont-d'Or» προελεύσεως Ελβετίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 14 παράγραφος 7,
Εκτιμώντας:
ότι ο κανονισμός (ΕΟΚ) αριθ. 1767/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2545/87 (4) καθόρισε τις λεπτομέρειες εφαρμογής των ειδικών εισφορών κατά την εισαγωγή για ορισμένα γαλακτοκομικά προϊόντα·
ότι, με την οδηγία 87/505/ΕΟΚ (5), το Συμβούλιο ενέκρινε τη συμφωνία με τη μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά ορισμένα τυριά· για να ληφθεί υπόψη η εξέλιξη των πρακτικών παρασκευής και εμπορίας του τυριού «Sbrinz»· ότι λόγω της τροποποιήσεως αυτής θα πρέπει να αυξηθούν τα όρια του ανώτατου καθαρού βάρους των στάνταρ κεφαλιών του «Sbrinz» προελεύσεως Ελβετίας·
ότι όσον αφορά την εισαγωγή του τυριού «Vacherin Mont-d'Or» προελεύσεως Ελβετίας η αποκτηθείσα εμπειρία έδειξε ότι το ελάχιστο καθαρό βάρος του τυριού αυτού θα πρέπει να μειωθεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 1767/82 τα εδάφια της σημείωσης 1 στοιχείο α) αντικαθίστανται από τα εξής εδάφια:
«- Emmental
από 60 έως 130 χιλιογράμμων συμπεριλαμβανομένων
- Gruyere
από 20 έως 45 χιλιογράμμων συμπεριλαμβανομένων
- Sbrinz
από 20 έως 50 χιλιογράμμων συμπεριλαμβανομένων
- Bergkase
από 20 έως 60 χιλιογράμμων συμπεριλαμβανομένων
- Appenzel
από 6 έως 8 χιλιογράμμων συμπεριλαμβανομένων
- Vacherin Fribourgeois
από 6 έως 10 χιλιογράμμων συμπεριλαμβανομένων
- Tete de moine
από 0,700 έως 4 χιλιογράμμων συμπεριλαμβανομένων
- Vacherin Mont-d'Or
από 0,400 έως 3 χιλιογράμμων συμπεριλαμβανομένων».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Σεπτεμβρίου 1987.

Labels: 3
18
17